|  |  |
| --- | --- |
| Предмет: Информатика I година ГО | |
| Teмa: **СОВРЕМЕНА ДИГИТАЛНА ТЕХНОЛОГИЈА** | Време за реализација: септември/октомври |
| Изготвил/-а: Име на наставник | од CУ: име на училиште |

|  |  |  |  |  |  |  |  |
| --- | --- | --- | --- | --- | --- | --- | --- |
| **Содржина  (и поими)** | **Стандарди за оценување** | | **Дата на реализација** | **Сценарио за часот** | **Средства** | **Следење на напредокот** | |
| * **Вештачка интелигенција**   (општа и генеративна вештачка интелигенција) | | * Разликува општа и генеративна вештачка интелигенција според нивните карактеристики. * Дава примери за општа и генеративна вештачка интелигенција. | 8.10.2025 | **Воведна активност**  На паметна табла или со проектор се прикажуваат неколку слики:   1. Робот што игра шах и победува светски шампион IBM Deep Blue; 2. ChatGPT што пишува песна; 3. Симулација на човек кој може да извршува било каква интелектуална задача (сцени од филмовите: „Ex Machina“ или „Her“); 4. ВИ што создава нова слика од опис.   Учениците треба да одговорат на прашањата: „Дали станува збор за иста или различна ВИ?“, „Зошто е различна/иста?“.  Учениците **почнуваат да препознаваат разлики во карактеристиките** (едниот создава нови содржини - генеративна ВИ, другиот решава специфична задача или замислено е како човек - општа ВИ).  Наставникот објаснува дека постојат различни видови на ВИ – и денес ќе научат да ги разликуваат.  **Главни активности**  Учениците следат објаснување за:  **Општа ВИ (AGI)**   * Способност да решава различни проблеми на начин сличен на човек; * Размислува независно и иновативно (пример: во филмови или истражувања, но сè уште не постои реално).   **Генеративна ВИ (ANI)**   * Создава нови содржини (текст, слики, музика) врз основа на податоци. * Реални примери: ChatGPT, DALL·E, MidJourney, Google Gemini.   Се развива кратка дискусија за прашањето: **Каде веќе сте користеле генеративна ВИ?**  Потоа учениците се делат во **мали групи (3–4 ученици)**.  Секоја група добива картички со слики (комбинација од реални и измислени) или секој ученик на компјутер ги сортира сликите за:   * ВИ што пишува есеј за екологија; * ВИ што вози автомобил самостојно; * Робот што размислува како човек и може да ја научи секоја работа; * Алатка што компонира музика; * Програма што решава математичка задача; * Хуманоиден робот што може да дискутира за политика.   Потребно е да го класифицираат секое сценарио во **Генеративна ВИ** или **Општа ВИ**.  Групите ги презентираат одговорите и дискутираат **зошто мислат така**.  **Завршна активност**  **Учениците одговараат на следните прашања со точно или неточно (Kahoot, Quizlet, Mentimeter):**   * Општата ВИ веќе постои денес. * Генеративната ВИ може да креира нови текстови и слики. * Општата ВИ може да изведува задачи од различни области без програми. * ChatGPT е пример за општа ВИ. * Робот кој вози автомобил. * Програма што создава видео ефекти за филм на одредена тема.   На крајот се акцентира разликата: Општа ВИ – која има когнитивни способности како човек и е сеуште хипотетичка; Генеративна ВИ – претставена со алатки што создаваат нова содржина кои постојат денес и се користат за различна намена.  **Рефлексија**  Кој вид ВИ мислите дека е реално да го користиме следните 10 години? Зошто?  Дали би сакале да имате пријател робот со општа ВИ? Што би било добро/ризично?  Како генеративната ВИ може да ви помогне во учењето? Дали постојат ризици при нејзиното користење за учење?  **Кои вештини треба да ги имате вие за да користите одговорно генеративна ВИ?** | * Компјутери * Интернет * Софтвер * Картички со сценарија или https://wordwall.net | | * Дискусија * Квиз * Одговори на прашања |